Nositelj projekta: **Srednja škola Glina**

Naziv i broj projekta: ***„Prilika za sve! mk2.1“ („Opportunity for all! mk2.1“) 2020-1-HR01-KA102-077448***

**POZIV ZA PRIJAVU NASTAVNIKA U SVOJSTVU PRATNJE UČENIKA NA PROJEKTU**

U suradnji s Hrvatskim gospodarskim savezom (Kroatische Wirtschaftsvereinigung e.V) u Njemačkoj, a u sklopu projekta „***Prilika za sve! mk2.1“*** odobrenog od Agencije za mobilnost i programe EU u sklopu Erasmus+ programa planirano je obavljanje stručne prakse i boravak 15 učenika/ca naše škole u Frankfurtu, Njemačka u trajanju od 30.listopada do 13.studenog 2022. godine - ukupno 15 dana, što uključuje i dane puta.

**Zadaci nastavnika u pratnji**

* osigurati praćenje i nadzor tijekom putovanja i za vrijeme boravka u Njemačkoj
* razgovor s mentorima o učenicima na praksi i praćenje rada kroz stručnu praksu kroz povratne informacije mentora
* biti dostupni učenicima tijekom cijelog perioda mobilnosti i pomoći učenicima u snalaženju i prilagođavanju na boravak i rad u Njemačkoj
* davati savjete učenicima te im biti podrška za probleme, snalaženje i motivaciju
* odlaziti s učenicima u obilazak gradova i znamenitosti te ih poticati na samostalnost ali i odgovornost.
* praćenje i nadzor učenika svih 24 sata je neophodno radi sigurnosti i radi rješavanja svih mogućih problema.

**Kriteriji za odabir nastavnika:**

* motivacijsko pismo; 0-5 bodova
* životopis; 0-5 bodova

**Postupak prijave**

Natječajna dokumentacija se predaje u tajništvo škole do 11.7.2022. godine.

**Objava rezultata natječaja**

Odabir nastavnika će izvršiti Komisija za odabir nastavnika uz projektni tim. Privremeni rezultati odabira će biti na web stranicama Škole te na oglasnoj ploči Škole 12.7.2022., a konačnu rang ljestvicu kao i odluku o izabranim nastavnicima Mobilnosti donijet će Komisija za odabir nakon završetka roka za žalbu od 2 dana te će rezultate objaviti na mrežnim stranicama Škole.

Koordinatorica projekta

Danka Božić